CELEX: C2007/199/48
Language: fi
Date: 2007-08-25 00:00:00
Title: Asia T-144/02: Yhteisöjen ensimmäisen oikeusasteen tuomioistuimen tuomio 12.7.2007 — Eagle ym. v. komissio (JET-yhteisyrityksen palveluksessa oleva henkilöstö — Muun kuin väliaikaisten toimihenkilöiden oikeusaseman soveltaminen — Aineellisen vahingon korvaaminen)

25.8.2007   
            
            
               FI
            
            
               Euroopan unionin virallinen lehti
            
            
               C 199/26
            
         Yhteisöjen ensimmäisen oikeusasteen tuomioistuimen tuomio 12.7.2007 — Eagle ym. v. komissio
   (Asia T-144/02) (1)
   
   (JET-yhteisyrityksen palveluksessa oleva henkilöstö - Muun kuin väliaikaisten toimihenkilöiden oikeusaseman soveltaminen - Aineellisen vahingon korvaaminen)
   (2007/C 199/48)
   Oikeudenkäyntikieli: englanti
   Asianosaiset
   
      Kantajat: Richard J. Eagle (Oxon, Yhdistynyt kuningaskunta) ja 12 muuta tuomion liitteessä lueteltua kantajaa (edustaja: barrister D. Beard)
   
      Vastaaja: Euroopan yhteisöjen komissio (asiamies: J. Currall)
   
      Väliintulija, joka tukee vastaajan vaatimuksia: Euroopan unionin neuvosto (asiamiehet: J.-P. Hix ja B. Driessen)
   Oikeudenkäynnin kohde
   Korvauksen, joka on maksettava kullekin kantajalle siitä aiheutuneesta taloudellisesta vahingosta, ettei tätä ole otettu palvelukseen Euroopan yhteisöjen väliaikaisena toimihenkilönä työskentelemään Joint European Torus (JET) yhteisyrityksessä, määrän vahvistaminen ensimmäisen oikeusasteen tuomioistuimen asiassa T-144/02, Eagle ynnä muut vastaan komissio, 5.10.2004 antaman tuomion (Kok. 2004, s. II-3381) johdosta
   Tuomiolauselma
   
               1)
            
            
               Komissio velvoitetaan maksamaan kullekin kantajalle korvaus, joka vastaa tämän tuomion liitteessä 3 olevassa sarakkeessa 6 kunkin heistä osalta ilmoitettua summaa.
            
         
               2)
            
            
               Tälle määrälle on maksettava 5,25 prosentin suuruista korkoa 31.12.1999 lukien aina tosiasialliseen maksupäivään asti.
            
         
               3)
            
            
               Komissio vastaa omista oikeudenkäyntikuluistaan, ja se velvoitetaan korvaamaan kantajien oikeudenkäyntikulut ensimmäisen oikeusasteen tuomioistuimessa käydyn koko menettelyn osalta.
            
         
               4)
            
            
               Neuvosto vastaa omista oikeudenkäyntikuluistaan.
            
         
      (1)  EYVL C 169, 13.7.2002.